
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

PLx nr.412/2018
AVIZ

asupra proiectului de Lege pentru aderarea României adiţional privind scrisoarea electronică de însoţire, adoptat la Geneva la 20 februarie 2008, la Convenţia referitoare la contractul de transport rutier internaţional de mărfuri pe şosele (CMR), încheiată la Geneva la 19 mai 1956

În conformitate cu prevederile art.95 din Regulamentul Camerei Deputaţilor republicat, Biroul permanent a trimis, Comisiei pentru tehnologia informaţiei şi comunicaţiilor, spre avizare proiectul de Lege pentru aderarea României adiţional privind scrisoarea electronică de însoţire, adoptat la Geneva la 20 februarie 2008, la Convenţia referitoare la contractul de transport rutier internaţional de mărfuri pe şosele (CMR), încheiată la Geneva la 19 mai 1956 (Plx nr.412/2018).

Proiectul de Lege are ca obiect de reglementare aderarea României la Protocolul adiţional privind scrisoarea electronică de însoţire, adoptat la Geneva la 20 februarie 2008, la Convenţia referitoare la contractul de transport rutier internaţional de mărfuri pe şosele (CMR) încheiată la Geneva la 19 mai 1956, în vederea simplificării sistemului existent, având ca beneficiu principal dezvoltarea relațiilor comerciale în sectoarele public și privat.

Consiliul Legislativ a avizat favorabil inițiativa legislativă, cu observaţii şi propuneri, conform avizului nr. 619/26.06.2018.

În conformitate cu prevederile art.75 alin.(1) din Constituția României, republicată, Camera Deputaților este prima Cameră sesizată.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu unanimitate de voturi (10 voturi pentru) a membrilor prezenţi, avizarea favorabilă a acestuia.        
 PREŞEDINTE,  

Cătălin Drulă

